Lav et referat af nedenstående tekst:

Tekst:
Fagforeningen 3F har stævnet fiskerestauratør Jacob Jensen i Sæby, som sidste år blev landskendt, da han tabte en sag mod Jensens Bøfhus om retten til at bruge navnet Jensen. I den forbindelse strømmede det ind med sympati-tilkendegivelser fra hele landet til den nordjyske restauratør. Blandt andet via Facebook. Men nu risikerer Jacob Jensens ry altså ridser i lakken. Det fortæller DR Nordjylland. 3Fs krav handler om manglende løn til en medarbejder, der blev fyret fra restauranten i Sæby. - Det samarbejde, vi skulle have, er nærmest ikke eksisterende, siger faglig sekretær i 3F Frederikshavn, Finn Jenne. - Et samarbejde kræver, at der er to parter, der vil tale sammen. Men at tale sammen med Jacob, det er ihvertfald meget besværligt, siger fagforeningsmanden. Det var altså ikke muligt at forhandle et forlig på plads med Jacob Jensen. I den omtalte sag har en mangeårig medarbejder omkring 15.000 lønkroner til gode, efter at hun blev fyret fra fiskerestauranten. - Når vi ikke kunne finde ud af at løse det lokalt, så måtte vi jo sende det til byretten, siger Finn Jenne til DR Nordjylland. Ifølge 3F har retten i Hjørring endnu ikke berammet lønsagen. Den fyrede medarbejder er medlem af 3F, men i øvrigt har restauratøren ikke tegnet overenskomst med 3F. Jacob Jensen vil ikke kommentere stævningen og siger, at han har indbetalt pengene for få dage siden. Dette benægter 3F dog.

Referat:
Fiskerestauratør Jacob Jensen blev landskendt, da han tabte sag mod Jensens Bøfhus, nu stævnes han af fagforening.